**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SAVIVALDYBĖS GYVENAMŲJŲ PATALPŲ NUOMOS SUTARČIŲ PAKEITIMO IR SUDARYMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51‑2480, Nr. 86‑4525; 2011, Nr. 52-2504) 16 straipsnio 2 dalies 26 punktu, Lietuvos Respublikos civilinio kodekso (Žin., 2000, Nr. 74-2262) 6.602 straipsnio 1 dalimi, 6.603 straipsnio 1 dalimi ir Lietuvos Respublikos valstybės paramos būstui įsigyti ar išsinuomoti ir daugiabučiams namams atnaujinti (modernizuoti) įstatymo (Žin., 1992, Nr. 14-378; 2002, Nr. 116-5188; 2008, 120-4544) 11 straipsnio 3 dalimi, Klaipėdos miesto savivaldybės taryba nusprendžia:

1. Pakeisti savivaldybės gyvenamųjų patalpų nuomos sutartis:

1.1. 2010 m. vasario 9 d. sutartį Nr. 6S4-1663, pasirašytą su R. T. (šeima – 4 asmenys), ir pripažinti savivaldybės gyvenamosios patalpos *(duomenys neskelbtini),* (3 kambariai, 78,44 kv. m bendrojo ploto, unikalus Nr. *(duomenys neskelbtini)*), pirmine nuomininke kitą šeimos narę K. T. (šeima – 2 asmenys);

1.2. 2009 m. kovo 31 d. sutartį Nr. 440-1189, pasirašytą su L. M. (šeima – 4 asmenys), ir pripažinti savivaldybės gyvenamosios patalpos *(duomenys neskelbtini),* (2 kambariai, 31,64 kv. m bendrojo ploto, iš viso su bendro naudojimo patalpomis – 34,88 kv. m, unikalus Nr. *(duomenys neskelbtini)*), pirmine nuomininke kitą šeimos narę D. K. (šeima – 2 asmenys);

1.3. 2009 m. liepos 3 d. sutartį Nr. 487-349, pasirašytą su T. T. (šeima – 3 asmenys), ir pripažinti savivaldybės gyvenamosios patalpos *(duomenys neskelbtini),* (2 kambariai, 46,62 kv. m bendrojo ploto, unikalus Nr. *(duomenys neskelbtini)*), pirmine nuomininke kitą šeimos narę I. K. (šeima – 2 asmenys);

1.4. 2010 m. vasario 22 d. sutartį Nr. 663-662, pasirašytą su nuomininku A. G. (1 asmuo), gyvenančiu savivaldybės gyvenamosios patalpos dalyje *(duomenys neskelbtini),* (1 kambarys, 27,56 kv. m bendrojo ploto su bendra virtuve, unikalus Nr. *(duomenys neskelbtini)*), padidinant jam nuomojamą plotą patuštinto kambario šiame bute su priklausiniais plotu (23,12 kv. m bendrojo ploto, su bendra virtuve), perduodant jam nuomos pagrindais visą butą (2 kambariai, 50,68 kv. m bendrojo ploto, su atskira virtuve), (1 asmuo);

1.5. 2009 m. balandžio 8 d. sutartį Nr. 445-1721, pasirašytą su R. N. (šeima – 3 asmenys), gyvenančiu Savivaldybės gyvenamojoje patalpoje *(duomenys neskelbtini)*, ir išnuomoti jam kitą, mažesnio ploto, savivaldybės gyvenamąją patalpą *(duomenys neskelbtini),*  (1 kambarys, 17,02 kv. m gyvenamojo ploto, 33,02 kv. m bendrojo ploto, unikalus Nr. *(duomenys neskelbtini),* (1 asmuo);

1.6. 2008 m. rugsėjo 30 d. sutartį Nr. 328-1811, pasirašytą su A. K. (šeima – 5 asmenys), gyvenančia Savivaldybės gyvenamojoje patalpoje *(duomenys neskelbtini)*, ir išnuomoti jai kitą, mažesnio ploto, savivaldybės gyvenamąją patalpą *(duomenys neskelbtini),* (1 kambarys, 13,72 kv. m gyvenamojo ploto, 15,89 kv. m bendrojo ploto, iš viso su bendro naudojimo patalpomis – 23,48 kv. m, unikalus Nr. *(duomenys neskelbtini)*), (šeima – 5 asmenys), ir sudaryti su ja terminuotą savivaldybės gyvenamosios patalpos nuomos sutartį vienų metų laikotarpiui.

2. Sudaryti su V. G. (šeima – 3 asmenys) savivaldybei nuosavybės teise priklausančios gyvenamosios patalpos *(duomenys neskelbtini),* (1 kambarys, 25,33 kv. m bendrojo ploto, unikalus Nr. *(duomenys neskelbtini)*), terminuotą nuomos sutartį vienų metų laikotarpiui.

3. Nustatyti, kad gyvenamųjų patalpų nuomos sutarčių pasirašymo data su sprendime išvardytais asmenimis turi būti ne vėlesnė nei penkios darbo dienos nuo sprendimo įsigaliojimo dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

R. Razgienė, tel. 39 60 39

2012-11-02